Як я даведалася ў ЦК БРСМ, педагагічныя атрады паедуць і ў Краснадарскі край. Зараз ідзе дагаворная кампанія з расійскім бокам. Пакуль прапанавана 40 месцаў, у Цэнтральным камітэце спадзяюцца, што іх будзе значна больш, бо ў гэты рэгіён Расіі беларускія студэнты выязджаюць не першы год, склаліся пэўныя традыцыі. З’яўляюцца і новыя месцы работы для беларускіх студатрадаўцаў. Напрыклад, на БРСМ выйшлі прадстаўнікі вучэбна-аздараўленчага цэнтра “Полымя”, што ў Падмаскоўі. Растлумачылі, што чулі нямала водгукаў аб добрай рабоце беларусаў, таму і звярнуліся ў Беларускі рэспубліканскі саюз моладзі.